stanford-oval/wikipedia huggingface dataset:
יריעת גרסמן
קואורדינטות פלוקר

קואורדינטות פלוקר של יריעת גראסמן מתקבלות מבחירת בסיס למרחב ה- n-ממדי, על ידי מעבר על כל התת-קבוצות בגודל  k. הצגה בקואורדינטות אלה מספקת את השיכון  \operatorname {Gr} (k,F^{n})\subset {\mathbb {P} }^{{\binom {n}{k}}-1}F, המוגדר על ידי משוואות ריבועיות. כך למשל,  \operatorname {Gr} (2,F^{4})\,\cong \,\{(y_{01}:y_{02}:y_{03}:y_{12}:y_{13}:y_{23})\in \operatorname {P} ^{5}F\,|\,y_{01}y_{23}-y_{02}y_{13}+y_{03}y_{12}=0\}.
ראו גם

דגל
כריסטיאן לאסן

| --- | --- |

 לידה:  22 באוקטובר 1800 ברגן, דנמרק-נורווגיה 
 פטירה:  8 במאי 1876 (בגיל 75) בון, הקיסרות הגרמנית 
 ענף מדעי:  אינדולוגיה, איראנולוגיה, מזרחנות 
 מקום קבורה:  בית הקברות הישן של בון 
 מקום לימודים:  אוניברסיטת בון  אוניברסיטת היידלברג  Bergen Cathedral School 
 מנחה לדוקטורט:  אוגוסט וילהלם פון שלגל 
 מוסדות:  אוניברסיטת בון 
 תלמידי דוקטורט:  Paul Deussen 
 פרסים והוקרה:  אות המסדר מקסימיליאן של בוואריה למדעים ואמנויות (1857)  אות מסדר ההצטיינות במדעים ואמנויות של גרמניה  עמית האקדמיה האמריקאית לאמנויות ולמדעים 
 
כריסטיאן לאסן (בדנית: Christian Lassen ‏22 באוקטובר 1800 - 8 במאי 1876) היה היסטוריון ומזרחן נורווגי-גרמני.
קורות חיים

לאסן נולד בעיר ברגן בנורווגיה. הוא למד היסטוריה הודית באוניברסיטת אוסלו, ולאחר מכן המשיך את לימודיו באוניברסיטת היידלברג ואוניברסיטת בון בפרוסיה, ולמד את שפת הסנסקריט. הוא בילה שלוש שנים בפריז, ובלונדון, ואסף תעודות העוסקות בספרות ובפילוסופיה ההינדית העתיקה. בשנת 1826 פרסם יחד עם אויגן בורנוף את ספרו הראשון "Essai sur le Pâli".
בשובו לבון למד ערבית וקיבל תואר דוקטור לפילוסופיה עבודת הדוקטורט שלו נקראה בשם "Commentario geographica historica de Pentapotamia Indica", ועסקה בתרבות הערבית בהודו. הוא עסק גם בתרגום יצירות הינדיות ללטינית, וחקר גם את כתב היתדות הפרסי. בשנים 1831-1829 ביחד עם אוגוסט וילהלם פון שלגל הוא עבד על תרגום Hitopadesha שהודפסה ביחד עם הערות לספר עצמו.
הוא פרסם בשנת 1845 אסופה של כל הכתובות הפרסיות שהתגלו עד לאותה תקופה. הוא קיבל הצעה מפתה מאוניברסיטת קופנהגן לעבור לדנמרק ולהרצות בה, אולם נותר נאמן לאוניברסיטת בון. הוא נשא לאשה את קרולין אוגוסט (1808–1879). הוא נפטר בבון ב-1876, כמה שנים לפני מותו הפך לעיוור.
ספריו

רשימת ספרים שלו (במקור הגרמני):
mit Eugène Burnouf: Essai sur le Pali ou langue sacrée de la presqu'île au-delà du Gange. Paris 1826.
Commentatio geographica atque historica de pentapotamia india (Dissertation). Bonn 1827.
Ueber Herrn Bopps grammatisches System der Sanskrit-Sprache [Rezension von Franz Bopps Ausführliches Lehrgebäude der Sanskrita-Sprache, Berlin 1827]. In: Indische Bibliothek. Band 3,1, 1830, S. 1–113.
Gymnosophista sive indicae philosophiae documenta I,1: Isvaracrishnae Sankhya-caricam tenens. Bonn 1832.
Die altpersischen Keil-Inschriften von Persepolis. Entzifferung des Alphabetes und Erklärung des Inhalts. Bonn 1836.
Institutiones linguae pracriticae. Bonn 1837.
Zur Geschichte der Griechischen und Indoscythischen Könige in Baktrien, Kabul und Indien durch Entzifferung der altkabulischen Legenden auf ihren Münzen. Bonn 1838.
Indische Altertumskunde I: Geographie und älteste Geschichte. Bonn 1847 (2. Auflage 1867).
Indische Altertumskunde II: Geschichte des Buddha bis auf die Ballabhi- und jüngere Gupta-Dynastie. Bonn 1849-52 (2. Auflage 1873).
Indische Altertumskunde III: Geschichte des Handels und des griechisch-römischen Wissens von Indien und Geschichte des nördlichen Indiens von 319 nach Christi Geburt bis auf die Muhammedaner. Bonn 1857/58.
Indische Altertumskunde IV: Geschichte des Dekkhans, Hinterindiens und des indischen Archipels von 319 nach Christi Geburt bis auf die Muhammedaner und die Portugiesen. Nebst Umriss der Kulturgeschichte und der Handelsgeschichte dieses Zeitraums. Bonn 1861.
כובע באולר

כובע באולר
ג'ורג' בנקס מהסרט "מרי פופינס"
כובע באולר (באנגלית: bowler hat; בארצות הברית: derby; בספרדית: bombín; מתורגם לעברית פעמים רבות כמגבעת ולעיתים רחוקות יותר כבומבט.) הוא כובע גברים שחור, עשוי לבד, בתבנית מגבעת קשיחה, כיפת הכובע בצורת חצי-כדור ושוליו צרים יחסית. הכובע נקרא על שם חברת הכובענים Thomas and William Bowler, שיצרו אותו בשנת 1849 לפי הזמנתו של אדוארד קוק, שביקש כובע יציב ועמיד שלא יעוף מראש רוכב בעת רכיבה על סוס ויגן על ראש הרוכב משריטות ענפים נמוכים. הבאולר היה כובע פופולרי בקרב שכבות רחבות ושימש כובע יומיומי כמאה שנה.
בבריטניה

מבנהו היציב והנוח ועמידותו הפכו אותו חביב על בני מעמד הפועלים של התקופה הוויקטוריאנית, ככובע לעבודות בחוץ. עם זאת הפך פופולרי גם בקרב בני המעמד הבינוני בבריטניה של ראשית המאה ה-20 ודמותו של פקיד חבוש באולר עם מטריה הפך לאחד מהסמלים של הסיטי של לונדון.
כובע באולר שחור מעוטר בסרט משובץ שחור-לבן משמש שוטרות בבריטניה.
כובע באולר הוא אחד מסמליהם של היוניוניסטים בצפון אירלנד.
כובע באולר לרוב מזוהה עם פקידים בריטים אחרי המחצית השנייה של המאה ה-19.
באמריקה > בארצות הברית

כובע הבאולר היה נפוץ במערב הישן של אמריקה אף יותר מכובע בוקרים. התאמתו לרכיבה ולנסיעה ברכבת מבלי שיעוף הפכה אותו לפופולרי. בין היתר מצולמים חבושים בכובע באולר "גיבורי המערב" בהם פורעי חוק בוץ' קסידי, בילי הנער לצד שופטים, רופאים ועורכי דין. בסרטי מערבונים נראים בדרך כלל העירונים חובשים כובעי באולר.
באמריקה > בדרום אמריקה

פועלי רכבת הביאו את הכובע לבוליביה בשנות העשרים. הכובע אומץ על ידי נשות העמים דוברי הקצ'ואה והאיימרה ומהווה מאז פריט מסורתי במלתחתן.
בתרבות ובאומנות

בציורו של רנה מגריט "בנו של האדם" נראה פקיד סטנדרטי, חבוש כובע באולר, כאשר את פניו מכסה תפוח. הכובע מופיע ברבים מציוריו.
דמות הנווד שעיצב צ'ארלי צ'פלין חובשת כובע באולר.
לורל והארדי ("השמן והרזה"), כאשר כובעו של הארדי (השמן) קטן ממידות ראשו וכובעו של לורל גדול מדי.
לבוש הכנופיה בסרט "תפוז מכני" (סטנלי קובריק, 1971) כולל כובע באולר.
בסרט ג'יימס בונד "גולדפינגר" (1964) משתמש הנבל, אודג'וב (הרולד סאקאטה) בכובע הבאולר בעל שולי הפלדה שלו כנשק, כאשר הוא משליך אותו בסחרור כלפי יריבו.
בסרט מרי פופינס חובש הבנקאי הסטריאוטיפי "ג'ורג' בנקס" כובע באולר.
בספרו של אריך קסטנר, "אמיל והבלשים" (1929) מאופיין הגנב כ"אדם בכובע באולר" (בתרגום העברי: מגבעת שחורה).
בסדרת הארי פוטר מאופיין שר הקסמים, קורנליוס פאדג' בכך שהוא חובש כובע באולר.
איש החידות (The Riddler) מסדרת באטמן חובש כובע באולר.
זוג הבלשים תומסון ותומפסון מסדרת הקומיקס "הרפתקאותיו של טינטין" חובשים כובעי באולר.
האפיון היחידי שנתן סמואל בקט לגיבורי מחזהו "מחכים לגודו" היה שהם חייבים לחבוש כובעי באולר,
דמות הפקיד ב"משרד להליכות מטופשות" של מונטי פייתון (משוחק על ידי ג'ון קליז) מוצג כחובש כובע באולר.
אוזי אוסבורן מוזיקאי ממציא המטאל ובעל סולן שתי הלהקות הראשונות בסגנון המוזיקלי חובש כובע באולר עם חליפה והולך עם מטרייה שחורים כחלק מהופעתו המפורסמת.
הערות שוליים

↑  ג'ובאני פארבי, אנציקלופדית תרבות, כרך 7, רמת גן: מסדה, התשכ"ג, עמ' 1244
↑  "יום כובע הבאולר" בסיטי של לונדון
↑  The Hat That Won the West
↑  Le Nouvel Observateur (26 September 1981) ; Cohn, R., From Desire to Godot (London: Calder Publications; New York: Riverrun Press), 1998, p 150
| --- | --- |
בקרת זהויות :  BnF: cb15591580p (data) 
שוטרת בריטית
אשה בוליביאנית עם כובע באולר
תפאורת "מחכים לגודו", 2009. כובעי הבאולר מזכירים גם את ציוריו של רנה מגריט
להט (טיל)

| --- | --- |

 מידע בסיסי
 ייעוד:  טיל נ"ט
 ארץ ייצור:  ישראל ישראל
 יצרן:  התעשייה האווירית
 עלות יחידה:  20,000 $ דולר אמריקני
 תקופת השירות:  1992–הווה (כ־32 שנים) 
 פלטפורמת שיגור:  תותחי 120-105 מ"מ חלקי-קדח,  מסילות שיגור על גבי כלי טיס, ספינות וכו'
 מאפיינים כלליים
 הנעה:  מנוע דלק מוצק
 משקל:  13 ק"ג
 ממדים
 אורך:  97.5 ס"מ
 קוטר:  105 מ"מ
 ביצועים
 מהירות:  285–300 מטר לשנייה
 טווח:  8 ק"מ
 גובה טיסה:  כתלות בגובה השיגור
 דיוק:  0.7 מטר (CEP)
 ראש קרב והנחיה
 ראש קרבי:  טאנדם במשקל 4.5 ק"ג
 מרעום:  הקשה
 הנחיה:  ביות לייזר חצי אקטיבי
 חדירת פלדה:  800 מ"מ
להט (באנגלית: LAHAT - Laser Homing Attack or Laser Homing Anti-Tank) הוא טיל נ"ט דור שלישי קל משקל, בעל הנחיית לייזר חצי-אקטיבי, שפותח משנת 1992 ומיוצר על ידי התעשייה האווירית. הטיל תוכנן בעיקרו להיות מופעל באמצעות טנקי מרכבה בעלי תותחי 105 ו-120 מ"מ, למרות שהוא מתאים לכל סוגי התותחים בקטרים הללו. הלהט מותאם אף לשימוש מספינות סיור, מל"טים ו-HMMWV. בניגוד לפגזים, הלהט לא חייב תותח של טנק לצורך הפעלתו.
ללהט מערכת הנחיית לייזר חצי-אקטיבית. ציון המטרה ניתן להיעשות על ידי פלטפורמת השיגור או על ידי מפעיל אחר (מל"ט, מסק"ר או צוות סיור) הנתון לחשיפה מינימלית. עם חתימת שיגור נמוכה, מסלול הטיל יכול להיות מותאם לתקיפת רק"מ, ספינת קרב או מסק"ר.
לטיל טווח של 8 ק"מ משיגור קרקעי ועד 13 ק"מ משיגור באזור מוגבה. לטיל יש דיוק של 0.7 מטר (CEP) וזווית של 30 מעלות המאפשרת חדירה אפקטיבית של עד 800 מילימטרים (31 אינץ') פלדה משוריינת באמצעות רש"ק טאנדם לשימוש כנגד מיגון ריאקטיבי. ללהט גם אמצעי הגנה אקטיביים כנגד אמצעי שיבוש. הלהט מאוחסן בתוך הטנק כמו כל פגז אחר, והטיפול בו נעשה כמו בשאר סוגי התחמושת של הטנק.
מפעילים

ישראל ישראל
טנקי מרכבה
הודו הודו
טנק ארג'ון
ראו גם

9M119 סביר
טיל להט בודד
לארי דרו

| --- | --- |

דרו בשנת 2016
 לידה:  2 באפריל 1958 (בן 66) קנזס סיטי שבקנזס, ארצות הברית
 עמדה:  רכז/מאמן
 גובה:  1.85 מטר
 מכללה:  אוניברסיטת מיזורי
 דראפט:  בחירה מספר 17, 1980 דטרויט פיסטונס
 קבוצות כשחקן
 1980–1981   1981–1986     1986–1988   1988–1989   1989–1991:  דטרויט פיסטונס   קנזס סיטי/סקרמנטו קינגס   לוס אנג'לס קליפרס   סקבוליני פזארו   לוס אנג'לס לייקרס
 קבוצות כמאמן
 1992–1999   1999–2000   2000–2003   2003–2004   2004–2010   2010–2013   2013–2014   2014–2018   2018–2019:  לוס אנג'לס לייקרס (עוזר)   דטרויט פיסטונס (עוזר)   וושינגטון ויזארדס (עוזר)   ניו ג'רזי נטס (עוזר)   אטלנטה הוקס (עוזר)   אטלנטה הוקס   מילווקי באקס   קליבלנד קאבלירס (עוזר)   קליבלנד קאבלירס
לארי דונל דרו (באנגלית: Larry Donnell Drew; נולד ב-2 באפריל 1958) הוא כדורסלן עבר ומאמן כדורסל אמריקאי. שיחק כרכז בליגת ה-NBA במשך 10 עונות, ורשם ממוצעים של 11.4 נקודות ו-5.2 אסיסטים למשחק. מאז שנת 1992 משמש לסירוגין כעוזר מאמן וכמאמן ראשי ב-NBA.
אביו של הכדורסלן לארי דרו הבן, אשר זכה באליפות המכללות בכדורסל כשחקן אוניברסיטת קרוליינה הצפונית (2009), ושיחק בין היתר בפילדלפיה 76' ובניו אורלינס פליקנס מה-NBA.
נעורים ומכללות

דרו נולד וגדל בעיר קנזס סיטי שבקנזס, ובין השנים 1976–1980 למד באוניברסיטת מיזורי. בעונתו הרביעית כשחקן קבוצת הכדורסל של האוניברסיטה שיתף פעולה עם הסנטר סטיב סטיפנוביץ', והוביל את הקבוצה למעמד שמינית הגמר ("Sweet Sixteen") בטורניר אליפות המכללות. באותה עונה קלע 12.9 נקודות בממוצע למשחק ונבחר לחמישיית העונה של מחוז ה-Big Eight.
קריירת משחק

דרו נלקח בבחירה ה-17 של דראפט ה-NBA לשנת 1980, על ידי קבוצת דטרויט פיסטונס. בעונתו היחידה בדטרויט קלע 6.6 נקודות למשחק בלבד, וקבוצתו סיימה במקום האחרון באזור המזרחי עם מאזן 21–61. לקראת עונת 1981/1982 הועבר בטרייד לקנזס סיטי קינגס בתמורה לשתי בחירות דראפט עתידיות. בעונתו הראשונה בקנזס סיטי, עיר הולדתו, שימש כמחליפו מהספסל של פיל פורד, אך בעונה הבאה עזב פורד את הקבוצה ודרו הפך לרכז הפותח של הקבוצה. הייתה זו עונת השיא בקריירה של דרו, אשר הוביל את קלעי קבוצתו עם 20.1 נקודות למשחק, בנוסף ל-8.1 אסיסטים למשחק שמסר (רביעי בליגה). בשלוש העונות הבאות נשאר דרו אחד השחקנים המובילים של הקבוצה, לצד רג'י ת'יאוס, אדי ג'ונסון ומייק וודסון.
באוגוסט 1986 נשלח דרו בטרייד ללוס אנג'לס קליפרס, יחד עם מייק וודסון, בתמורה לג'וניור ברידג'מן, דרק סמית' ופרנקלין אדוארדס. בשתי עונותיו בקבוצה היו הקליפרס הקבוצה עם המאזן הגרוע ביותר בליגה, כשניצחה 12 ו-17 משחקים, בהתאמה. דרו עצמו פתח בכמחצית ממשחקי קבוצתו, והעמיד ממוצעים של 11.2 נקודות ו-5.3 אסיסטים למשחק.
בעונת 1988/1989 עבר לשחק בסקבוליני פזארו האיטלקית אשר השתתפה בגביע אירופה לאלופות. בשתי העונות הבאות שיחק דרו עבור לוס אנג'לס לייקרס, בה שימש כמחליפו של מג'יק ג'ונסון. בעונת 1990/1991, שהייתה האחרונה בקריירה שלו, העפיל דרו עם הלייקרס לגמר ה-NBA בו הפסיד לשיקגו בולס בתוצאה 1–4.
קריירת אימון ב-NBA

לקראת עונת 1992/1993, כשנה לאחר פרישתו ממשחק, מונה דרו לעוזר מאמן לוס אנג'לס לייקרס רנדי פונד. ב-7 עונותיו עם הלייקרס המשיך לכהן כעוזרם של המאמנים מג'יק ג'ונסון, דל האריס וקורט רמביס, כאשר ב-6 מתוכן העפילה הקבוצה לפלייאוף ה-NBA. בעונת 1999/2000 שימש כעוזרם של אלווין ג'נטרי ומחליפו ג'ורג' אירווין בדטרויט פיסטונס, וב-3 העונות הבאות היה עוזרם של לאונרד המילטון ודאג קולינס בוושינגטון ויזארדס. בעונת 2003/2004 מונה לעוזרו של מאמן ניו ג'רזי נטס ביירון סקוט, אשר הוחלף במהלך העונה על ידי לורנס פרנק.
בין העונות 2005–2010 שימש כעוזרו של מייק וודסון באטלנטה הוקס, אשר רשמה שיפור עקבי בכל אחת מ-6 העונות; בעונת 2004/2005 ניצחו ההוקס 13 משחקים בלבד, ובעונת 2009/2010 רשמה הקבוצה 53 ניצחונות והעפילה לשלב חצי גמר המזרח. לקראת עונת 2010/2011 מונה דרו למאמנה הראשי של אטלנטה במקומו של וודסון, וב-3 עונותיו כמאמן הקבוצה הציגו ההוקס יכולת סולידית ויציבה כאשר ניצחה בכל אחת מהן בין 40 ל-44 משחקים. בהובלתם של ג'ו ג'ונסון, אל הורפורד, ג'וש סמית' וג'מאל קרופורד גברו ההוקס על אורלנדו מג'יק בסיבוב הראשון של פלייאוף 2011, אך בהמשך הודחו על ידי שיקגו בולס, ולא הצליחו לעבור את השלב הראשון בפלייאוף של שתי העונות הבאות. בסיום עונת 2012/2013 תם חוזהו של דרו בקבוצה, והוא הוחלף על ידי מייק בודנהולצר.
בעונה הבאה מונה דרו למאמן הראשי של מילווקי באקס, במקומו של המאמן הזמני ג'ים בוילן. תחת דרו השיגה מילווקי את מאזן הניצחונות הגרוע בתולדותיה, והנמוך ביותר בליגה באותה עונה, 15–67 (18.3%). בסיום העונה פוטר דרו מתפקידו, והוחלף על ידי ג'ייסון קיד.
בעונת 2014/2015 מונה לאחד מעוזריו של מאמן קליבלנד קאבלירס דייוויד בלאט, לצד טיירון לו, ג'יימס פוזי וג'ים בוילן. באותה עונה חזר לשחק בקבוצה לברון ג'יימס, אשר הוביל אותה למעמד גמר ה-NBA בו הפסידה לגולדן סטייט ווריורס בתוצאה 2–4. במהלך העונה העוקבת החליף טיירון לו את בלאט כמאמן הקבוצה, ודרו נשאר בתפקידו כעוזר מאמן ב-3 העונות הבאות. בתקופה זו לקח דרו חלק בזכייתה ההיסטורית של קליבלנד באליפות ה-NBA הראשונה בתולדותיה (2016) ובשתי העפלות נוספות למעמד הגמר (2017 ו-2018).
ב-28 באוקטובר 2018, לאחר שפתחה את עונת 2018/2019 עם שישה הפסדים רצופים, פיטרה קליבלנד את טיירון לו מעמדת המאמן ומינתה במקומו את דרו כמאמן זמני. כשבוע לאחר מכן, ב-5 בנובמבר, הכריזה הקבוצה על מינויו של דרו כמאמן הראשי הקבוע של הקבוצה עד לסיום העונה.
הערות שוליים

↑  סטטיסטיקות הקריירה של דרו ב-NBA, באתר basketball-reference.com
↑  סטטיסטיקות הקריירה של דרו בליגת המכללות, באתר sports-reference.com
↑  רשימת הנבחרים בדראפט 1980, באתר basketball-reference.com
↑  דרו נשלח בטרייד לקליפרס, באתר לוס אנג'לס טיימס, 20 באוגוסט 1986
↑  דרו חותם על חוזה בלייקרס, באתר הניו יורק טיימס, 5 באוגוסט 1989
↑  פרופיל האימון של דרו, באתר הרשמי של ה-NBA,‏ 2012
↑  אטלנטה הוקס ממנה את דרו כמאמן ראשי, באתר הרשמי של הקבוצה, 13 ביוני 2010
↑  אטלנטה הוקס ממנה את בודנהולצר כמחליפו של דרו, באתר webcitation.org,‏ 28 במאי 2013
↑  מילווקי באקס ממנה את דרו כמאמן ראשי, באתר הרשמי של הקבוצה, 31 במאי 2013
↑  מילווקי באקס מפטרת את דרו מתפקיד המאמן, באתר הרשמי של הקבוצה, 30 ביוני 2014
↑  קליבלנד קאבלירס ממנה את דרו כמאמן ראשי זמני, באתר הרשמי של הקבוצה, 28 באוקטובר 2018
↑  קליבלנד קאבלירס מכריזה על דרו כמאמן ראשי קבוע, באתר הרשמי של הקבוצה, 5 בנובמבר 2018
| --- | --- |
בקרת זהויות :  MusicBrainz: 0d11ee1b-4006-4426-b645-657a61a582b0
ירגזי טקסני

| ירגזי טקסני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: ירגזיים
סוג:: באולופוס
מין:: ירגזי טקסני
שם מדעי
 Baeolophus atricristatus ‏קסין, 1850
תחום תפוצה


ירגזי טקסני (שם מדעי: Baeolophus atricristatus) הוא מין של ציפור שיר קטנה ממשפחת הירגזיים. הירגזי הדו־גוני והירגזי הטקסני התפצלו לפני 250,000 שנים. מינים אלו מכליאים לעיתים קרובות ונחשבו בעבר למין אחד. הצאצא בן הכלאיים הוא בעל ציצה אפורה ומצח אפרפר חום. הירגזי הטקסני והירגזי הדו־גוני הוכרו כמינים נפרדים בשנת 2002.
מאפיינים חיצוניים

הירגזי הטקסני הוא עוף קטן; אורכו 15 ס"מ, מוטת כנפיו 23–25 ס"מ, ומסתו 15.2–18.4 גרם. הראש אפור עם ציצה קטנה ושחורה, טבעת לבנה מסביב לעין, סנטר ולחיים לבנים ומצח לבן. קשתית העין כהה. הבטן לבנה, והגב, הזנב והכנפיים אפורים כהים. המקור חד, קצר שחור וחזק, והרגל אפורה כחלחלה. אצל צעירים, הציצה אפורה.
צבע המותן משתנה בין תת-המינים: בתת-המין atricristatus המותן אפור כהה עם גוון זיתני; בתת-המין paloduro המותן אפור כהה. בתת-המין sennetti המותן כתום בהיר. השיר הוא שריקה חזקה שנשמעת כמו "פי-טר, פי-טר".
התנהגות

הירגזי הטקסני הוא עוף אקרובטי וזריז שיכול להיתלות במהופך מענפים. הירגזיים חיים בלהקות קטנות, לרוב עם עופות אחרים, כשהם מחפשים פרוקי רגליים קטנים וזרעים. הירגזי הטקסני המבוגר ביותר שתועד היה בן 7 שנים ו–11 חודשים, בטקסס.
הירגזי הטקסני ניזון מחרקים, פרוקי רגלים קטנים, פירות וזרעים. בקיץ, עיקר המזון הוא זחלים. הוא גם אוכל דבוראים בוגרים, חיפושיות, פשפשים, ביצי חרקים וגלמים. זרעים, אגוזים, פירות יער ופירות קטנים הם מקור מזון חשוב במיוחד בחורף. הירגזי מבקר במתקני האכלה ואוכל בהם גרעינים ושומן. הוא מפצח בלוטים וגרעינים תוך שהוא מחזיק בהם ברגלו ומכה בהם במקורו כבפטיש. הירגזי הטקסני מחביא מזון, אותו הוא אוכל מאוחר יותר.
הירגזי הטקסני הוא מין מונוגמי. הזוגות נשארים יחד כל השנה, גם כאשר הם מצטרפים ללהקות מעורבות בחורף. להקות אלו מתפרקות באביב, אז הזוגות מוצאים טריטוריית קינון. הקן מוקם בחלל בעץ או בקן נטוש של נקרים, לרוב בגובה 1–6.7 מטרים מהקרקע. הירגזי הטקסני ישתמש גם בתיבות קינון. הקן, אשר נבנה על ידי הנקבה, בנוי מטחב, עשב, עלים וקליפת עץ, ומרופד בסיבים רכים, בעיקר פרווה. הנקבה מטילה 4–7 ביצים לבנות עם נקודות אדומות ודוגרת עליהן 12–14 ימים. כאשר הגוזלים קטנים, הנקבה נשארת איתם בקן והזכר מביא להם מזון. כשהגוזלים מבוגרים יותר, שני ההורים מאכילים אותם. הפרחונים עוזבים בגיל 15–16 ימים.
בית גידול ותפוצה

הירגזי הטקסני חי בבתי גידול מגוונים, החל מיערות ינבוט, דרך יערות הרריים ירוקי עד, חורשי אלון, וכלה בפרוורים. טווח התפוצה (כ–4,200,000 קמ"ר) וגודל האוכלוסייה של מין זה גדולים מאוד, ולכן המין אינו מתקרב לסף סכנת הכחדה לפי קריטריון גודל הטווח וקריטריון גודל האוכלוסייה. מגמת האוכלוסייה יציבה, ועל כן האוכלוסייה לא מצטמצמת בקצב מהיר מספיק כדי להתקרב לסף סכנת הכחדה לפי קריטריון מגמת האוכלוסייה. על כן, ירגזי טקסני מסווג כמין ללא חשש.
טקסונומיה

מיני הסוג באולופוס סווגו בעבר בסוג ירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג באולופוס, כפי שביצעו גופים אחדים, בהם IUCN‏, ITIS‏, ו-IOC (אנ').
הירגזי הדו־גוני והירגזי הטקסני התפצלו לפני 250,000 שנים. מינים אלו מכליאים לעיתים קרובות ונחשבו בעבר למין אחד. הצאצא בן הכלאיים הוא בעל ציצה אפורה ומצח אפרפר חום. הירגזי הטקסני והירגזי הדו־גוני הוכרו כמינים נפרדים בשנת 2002.
העץ הפילוגנטי של הסוג באולופוס על פי יוהנסון ואחרים (2013):
טקסונומיה > תת־מינים

לירגזי הטקסני 3 תת־מינים:
B. a. atricristatus – קסין, 1850, מצוי בדרום טקסס וצפון מזרח מקסיקו
B. a. paloduro –‏ J. O. Stevenson, ‏1940, מצוי בטקסס ודרום אוקלהומה
B. a. sennetti – רידג'ווי, 1904, מצוי בטקסס
הערות שוליים

↑  ירגזי טקסני באתר הרשימה האדומה של IUCN
1 2 3 4 5 6  Black-crested Titmouse Overview, All About Birds, Cornell Lab of Ornithology, www.allaboutbirds.org (באנגלית)
1 2  Wayback Machine, web.archive.org
1 2 3  Black-crested Titmouse, Audubon, ‏2014-11-13 (באנגלית)
↑  Black-crested Titmouse (Baeolophus atricristatus) - BirdLife species factsheet, datazone.birdlife.org
↑  Frank B. Gill, Beth Slikas, Frederick H. Sheldon, Phylogeny of Titmice (Paridae): II. Species Relationships Based on Sequences of the Mitochondrial Cytochrome-B Gene, The Auk 122, 2005-01-01, עמ' 121–143 doi: 10.1093/auk/122.1.121
↑  ירגזי טקסני, באתר הרשימה האדומה של IUCN
↑  ITIS - Report: Baeolophus atricristatus, www.itis.gov
↑  Waxwings and allies, tits, penduline tits – IOC World Bird List (באנגלית אמריקאית)
↑  Ulf S. Johansson, Jan Ekman, Rauri C. K. Bowie, Peter Halvarsson, A complete multilocus species phylogeny of the tits and chickadees (Aves: Paridae), Molecular Phylogenetics and Evolution 69, 2013-12-01, עמ' 852–860 doi: 10.1016/j.ympev.2013.06.019
↑  Waxwings and allies, tits, penduline tits – IOC World Bird List (באנגלית אמריקאית)
| ירגזיים |
| --- | --- | --- |
| ירגזי | ירגזי אפרפר • ירגזי יפני • ירגזי מצוי • ירגזי ירוק-גב |       |
| מכלולופוס (אנ') | ירגזי לבן-עורף (אנ') • ירגזי טאיוואני • ירגזי שחור-פס • ירגזי צהוב הודי (אנ') • ירגזי צהוב-לחי |       |
| מלאניפרוס (אנ') | ירגזי גינאי (אנ') • ירגזי לבן-כנף (אנ') • ירגזי מפויח • ירגזי קארפ • ירגזי לבן-בטן (אנ') • ירגזי לבן-גב (אנ') • ירגזי כהה (אנ') • ירגזי אדום-גחון • ירגזי שחור-ראש (אנ') • ירגזי אדום-גרון • ירגזי מפוספס-חזה (אנ') • ירגזי סומלי (אנ') • ירגזי אפור-שת • ירגזי אפרורי • ירגזי הכף |       |
| פויסילה | ירגזי סצ'ואני • ירגזי שחור-סינר • ירגזי חלוד-חזה • ירגזי גמבל • ירגזי קרוליינה • ירגזי מקסיקני • ירגזי הדסון • ירגזי ערמוני-גב • ירגזי לבן-גבה • ירגזי פרסי • ירגזי שחור-כיפה • ירגזי סיבירי • ירגזי הרים • ירגזי ביצות • ירגזי החרמון |       |
| ירגזי-כחול | ירגזי כחול • ירגזי קנרי • ירגזי תכול (ירגזי פלסקה) |       |
| סיטיפרוס (אנ') | ירגזי לבן-מצח (אנ') • ירגזי אדום-בטן • ירגזי איריומוטה (אנ') • ירגזי רבגוני • ירגזי איזו (אנ') |       |
| לופופאנס | ירגזי מצויץ • ירגזי אפור-ציצה |       |
| באולופוס | ירגזי דו-גוני • ירגזי טקסני • ירגזי הערער • ירגזי חדגוני • ירגזי הרסן |       |
| פריפרוס | ירגזי האשוחית • ירגזי שחור-ציצה • ירגזי שחור |       |
| פרדליפרוס (אנ') | ירגזי צהוב-בטן • ירגזי פיליפיני • ירגזי פלאוואני (אנ') |       |
| מינים יחידים בסוגם | ירגזי כיפת-אש • ירגזי צהוב-גבה • ירגזי סולטני • ירגזי קרקעי |  |
| --- | --- |
בקרת זהויות :  NLI: 987007530211505171 
ירגזי טקסני בבוסטמנטה, נואבו לאון, מקסיקו
ירגזי חדגוני

| ירגזי חדגוני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: ירגזיים
סוג:: באולופוס
מין:: ירגזי חדגוני
שם מדעי
 Baeolophus inornatus ‏Gambel, 1842
תחום תפוצה


ירגזי חדגוני (שם מדעי: Baeolophus inornatus) הוא מין של ציפור שיר קטנה ממשפחת הירגזיים. הירגזי החדגוני הוא עוף קטן; אורכו 15 ס"מ ומסתו 12.6–19.2 גרם. על ראשו ציצה חומה קטנה. הוא חי בעיקר ביערות אלונים אך ביערות אורנים או מעורבי עצים.
מאפיינים פיזיים

הירגזי החדגוני הוא עוף קטן; אורכו 15 ס"מ, אורך כנפו 64–72 מ"מ, אורך זנבו 55–63 מ"מ, אורך מקורו 11.6–13.6 מ"מ, אורך כף הרגל 19–22 מ"מ, מסתו 12.6–19.2 גרם. על ראשו ציצה חומה קטנה, קשתית העין שחורה. מקורו אפור, קצר וחזק. הגוף בצבע אפור-חום. הגב, הכנפיים והזנב כהים במקצת מהגחון, ולעיתים המותניים כתמתמות. זנבו בינוני באורכו. הירגזי יכול להניע את הציצה, כך שתהיה גלויה לחלוטין, מוסתרת לחלוטין, או גלויה למחצה, כפי שהוא נצפה עושה לרוב. הירגזי עף בתנועה גלית עם חבטות כנפיים קצרות ומהירות.
קריאות הירגזי צרודות ונשמעות כמו "ציק-א-די". השיר הוא רצף שריקות צלולות הנעות במהירות בין צלילים גבוהים ונמוכים כמו "פי-טר פי-טר".
התנהגות

הירגזי החדגוני הוא עוף קטן ופעיל. הוא נצפה לרוב בזוגות או בלהקות משפחתיות קטנות שפרטיהן קוראים זה לזה לעיתים קרובות. מחפש אוכל תוך דילוג בין ענפי עצים, ולפעמים נתלה הפוך, בחיפוש אחר חרקים בצדם התחתון. הירגזי מפצח אגוזים ובלוטים על ידי החזקתם ברגליים והכאה בהם במקורו כבפטיש. מגיע גם למתקני האכלת ציפורים. ניזון בעיקר מחרקים, במיוחד זחלים וחיפושיות, פשפשים, חרגולים, וכנימות, כמו גם עכבישים. אוכל גם בלוטים, זרעים, ולפעמים פירות יער או פירות קטנים אחרים.
הלהקות והזוגות עשויים להגן על טריטוריות במשך כל השנה. הנקבה בונה את הקן בדרך כלל בחור בעץ או בקן נקרים ישן. כאשר העץ רקוב בני הזוג עשויים לעבוד יחד כדי להרחיב חללים קטנים. כמו כן ישתמשו בתיבות קינון, ולעיתים יקננו בחריצים בבניינים או חללים אחרים. הקן בנוי מדשא, טחב וקליפת עץ. מרופד בחומר רך כמו נוצות או שיער. הנקבה מטילה 3–9 (בדרך כלל 6–7) ביצים לבנות, לפעמים מנוקדות קלות בחום-אדמדם. הנקבה דוגרת על הביצים 14–16 ימים. שני ההורים מביאים אוכל לגוזלים. הגוזלים פורחים מהקן כ-16–21 ימים לאחר הבקיעה.
בית גידול

ירגזים חדגוניים חיים בעיקר ביערות אלון, אם כי הם חיים גם באזורים של יערות אורנים או מעורבי עצים. רוב האוכלוסייה חיה במדרונות יבשים בקליפורניה, אם כי גבולות תפוצתו הם מצפון באורגון ודרומית לבאחה קליפורניה. לאורך חוף האוקיינוס השקט, הירגזי חי גם בפרוורים מיוערים, לעיתים רחוקות בחורש מחטני בהרים. בפנים היבשת, הוא נפוץ יותר ביערות המחטניים. טווח התפוצה (כ–608,000 קמ"ר) וגודל האוכלוסייה של מין זה גדולים מאוד, ולכן המין אינו מתקרב לסף סכנת הכחדה לפי קריטריון גודל הטווח וקריטריון גודל האוכלוסייה. מגמת האוכלוסייה יציבה, ועל כן המגמה לא מצטמצמת בקצב מהיר מספיק כדי להתקרב לסף סכנת הכחדה לפי קריטריון מגמת האוכלוסייה. מבחינת מצב השימור הירגזי החדגוני מסווג כמין ללא חשש.
טקסונומיה

מיני הסוג באולופוס סווגו בעבר בסוג ירגזי. מחקר משנת 2005 (גיל, סליקאס ושלדסון, 2005) שהיה מבוסס נתונים גנטיים ומורפולוגיים תמך בהפרדת הסוג באולופוס, כפי שביצעו גופים אחדים, בהם IUCN‏, ITIS‏, ו-IOC (אנ'). המין ירגזי הערער נכלל בעבר כחלק ממין זה.
העץ הפילוגנטי של הסוג באולופוס על פי יוהנסון ואחרים (2013):
טקסונומיה > תת-מינים

איגוד האורניתולוגים הבינלאומי מכיר בארבעה תת-מינים שונים של ירגזי חדגוני:
B. i. inornatus – גמבל, 1845, מצוי מדרום אורגון לקליפורניה
B. i. affabilis – גרינל וסווארת', 1926, מצוי בדרום קליפורניה ובאחה קליפורניה
B. i. mohavensis – מילר, 1946, מצוי בדרום מזרח קליפורניה
B. i. cineraceus – רידג'ווי, 1883, מצוי בדרום באחה קליפורניה